140 IRODALMI ISMERTETŐ. 



Mágócsy könyve ezekből 19-et megjavít, például kappanör helyett arnika, 

 csühtíllö h. búzavirág (délkeleti megyéinkben valamennyi pézsma, a mely 

 nevezetet a könyv rekesztőjel közé zár), körfény h. bábakalács stb., és csak 

 négyet hagyott meg. 



Jobb génusz-név kiszemelésére az eddigi irodalmat gondos figyelemben 

 részesítve találjuk. B o r b á s szerencsés szógyűjtése vagy érdekkeltő ötlete a 

 megérdemlett méltatásban részesülnek ; például fanyarka, gyöngyvesszö, svéd- 

 búza, sédkender, tündérfátyol, tündérfürt, zseJlérke stb. 



Akárhány növénynév, a mint már az előszó közléséből láthatjuk, 

 Wagner, Paszlavszky és Mágócsy-Dietz nemes ízlésére vall, pl. 

 törpe diindi. 



Az előadás nyelvezetéből is azt látjuk, hogy a könyv a magyar gon- 

 dolkodás menetét iparkodik ellesni. A személytelen, száraz, fárasztóan tárgyi 

 németes leírás helyett (a mely oly hidegen érint), sok helyen személyes, 

 eleven, értelmes, könnyű^ majdnem természetes folyóbeszédet találunk. 



A magyar könyv a kiindulásra szolgáló német könyvnél összehasonlít- 

 hatatlanul magasabban áll. 



A könyvnek külső megjelenése a czélhoz méltó ; a választott betűk 

 alakja és nagysága jól olvasható, a szedés és javítás gondos, a papiros jó. 

 Az Athenaeum részvénytársulat könyvsajtója őszinte elismerést érdemel. 



De maga az Athenaeum vállalatának igazgatósága is lekötelezi a 

 közönséget, a mennyiben a kikötött ívek számán készségesen és önzetlenül 

 túlmenni nem vonakodott. 



A könyvet avatott szakértelem és odaadó buzgalom teremtette meg ; meg 

 is lesz a megérdemlett eredménye az, hogy kívánatossá teszi magát a tárgyat. 



Belőle a Természettudományi Társulat újjáteremtőivel egyetemben, kivált 

 a könyv újabb, még jobb kiadásaiból még megérhetjük azt az általánosan 

 bizonyára megérlelődő meggyőződést, hogy a növénytan kedves tudomány. 



FiAi.owsKi (Budapest). 



NÖVÉNYTANI REPERTÓRIUM.* 



a) Hazai irodalom: 



Barna Balázs : Védekezési kísérletek a moharüszög (Ustilago Crameri 

 Kcke.) ellen formaldehyddel. — Kisérletügyi Közlemények, 1903. évf. (VI. köt.), 

 56—64. old. 



Bernátsky Jenő dr. : A Ruscus-phyllocladium morphologiai értelme- 

 zése anatómiai alapon. — Mathematikai és Természettudományi Értesítő, 

 1903. évf. (XXI. köt), 177—189. old. 



* E rovat alatt rendszeresen fogjuk közölni minden az előző füzet óta nyomtatás- 

 ban megjelent hazai eredetű, vagy hazai vonatkozású szakirodalmat, kiterjeszkedvén 

 a növénytannak minden egyes ágára. Kérjük e végből a szerzőket, hogy megjelent 

 közleményeiket a szerkesztőségnek beküldeni, vagy pedig a megjelent közlemény forrá- 

 sáról értesíteni szíveskedjenek. (Szerk.) 



